ประกาศกระทรวงการคลังเรื่องการควบคุมการแลกเปลี่ยนเงิน[๑] อาศัยอำนาจตามความในข้อ๙ ข้อ ๑๕ ข้อ ๑๖ และข้อ ๒๕ แห่งกฎกระทรวง ฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ซึ่งแก้ไขเพิ่มเติมโดยกฎกระทรวง ฉบับที่ ๒๐ (พ.ศ. ๒๕๓๔) กฎกระทรวง ฉบับที่ ๒๑(พ.ศ. ๒๕๓๙) และกฎกระทรวง ฉบับที่ ๒๓ (พ.ศ. ๒๕๔๑)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕รัฐมนตรีว่าการกระทรวงการคลังออกประกาศเป็นคำสั่งทั่วไปไว้ ดังต่อไปนี้ข้อ๑ ให้ยกเลิก(๑)ประกาศกระทรวงการคลัง เรื่อง การควบคุมการแลกเปลี่ยนเงิน ลงวันที่ ๑ เมษายน ๒๕๓๔(๒)ประกาศกระทรวงการคลัง เรื่อง การควบคุมการแลกเปลี่ยนเงิน (ฉบับที่ ๒) ลงวันที่ ๑๙มีนาคม ๒๕๓๖(๓)ประกาศกระทรวงการคลัง เรื่อง การควบคุมการแลกเปลี่ยนเงิน (ฉบับที่ ๓) ลงวันที่ ๒กุมภาพันธ์ ๒๕๓๗ข้อ ๒[๒] การส่งหรือนำเงินตราที่เป็นธนบัตรและเหรียญกษาปณ์ออกนอกประเทศตามเงื่อนไขดังต่อไปนี้ให้สามารถดำเนินการได้เป็นการทั่วไปโดยไม่ต้องได้รับอนุญาตจากเจ้าพนักงานตามข้อ ๙ แห่งกฎกระทรวง(๑) การส่งหรือนำเงินตราออกนอกประเทศโดยนิติบุคคลรับอนุญาตที่มิใช่บริษัทรับอนุญาตหรือโดยธนาคารในต่างประเทศ ในจำนวนไม่เกินมูลค่าของเงินตราหรือเงินตราต่างประเทศที่ธนาคารในต่างประเทศนั้นส่งหรือนำเข้ามาเพื่อแลกหรือขายเป็นเงินตราที่เป็นธนบัตรและเหรียญกษาปณ์ที่จะส่งหรือนำออกนอกประเทศดังกล่าว(๒) การส่งหรือนำเงินตราออกนอกประเทศไปยังสาธารณรัฐสังคมนิยมเวียดนาม สาธารณรัฐประชาชนจีน (เฉพาะมณฑลยูนนาน) และประเทศที่มีพรมแดนติดต่อกับประเทศไทยในจำนวนไม่เกิน สองล้านบาท(๓) การส่งหรือนำเงินตราออกนอกประเทศโดยนิติบุคคลรับอนุญาตที่มิใช่บริษัทรับอนุญาตหรือโดยธนาคารในต่างประเทศที่ตั้งอยู่ในสาธารณรัฐสังคมนิยมเวียดนามสาธารณรัฐประชาชนจีน (เฉพาะมณฑลยูนนาน) และประเทศที่มีพรมแดนติดต่อกับประเทศไทย สำหรับเงินตราที่ถอนจากบัญชีเงินบาทของบุคคลที่มีถิ่นที่อยู่นอกประเทศของธนาคารในต่างประเทศนั้นในจำนวนเกินกว่าที่กำหนดใน(๒) เพื่อส่งหรือนำกลับไปยังประเทศดังกล่าวที่ธนาคารในต่างประเทศนั้นตั้งอยู่(๔) การส่งหรือนำเงินตราออกนอกประเทศนอกจากกรณีที่กำหนดใน (๑) และ (๒) ในจำนวนไม่เกินห้าหมื่นบาททั้งนี้ การส่งหรือนำเงินตราออกนอกประเทศตาม (๑)และ (๓) ให้ผู้ส่งหรือนำเงินออก และนิติบุคคลรับอนุญาตปฏิบัติเกี่ยวกับหนังสือถึงพนักงานเจ้าหน้าที่ศุลกากรรวมทั้งการรับรองว่าเป็นเงินตราตาม (๑) และ (๓) จริง ตามที่เจ้าพนักงานกำหนดไว้เพื่อการได้รับอนุญาตเป็นการทั่วไปนั้นด้วยแล้วแต่กรณี ข้อ๓[๓] ให้ซื้อ ขายทองคำในประเทศได้รวมถึงการซื้อหรือขายสัญญาซื้อขายล่วงหน้าที่มีทองคำเป็นสินค้าหรือมีตัวแปรที่เกี่ยวข้องกับทองคำที่กระทำทั้งในและนอกศูนย์ซื้อขายสัญญาซื้อขายล่วงหน้าไม่ว่ากระทำโดยตรงหรือผ่านนายหน้า ตัวแทนหรือโดยวิธีการอื่นใด และไม่ว่าจะมีการส่งมอบหรือไม่ส่งมอบซึ่งทองคำที่ซื้อขายนั้น ทั้งนี้ต้องเป็นไปตามกฎหมายว่าด้วยสัญญาซื้อขายล่วงหน้าการซื้อหรือขายสัญญาซื้อขายล่วงหน้าในประเทศที่มีตัวแปรที่เกี่ยวข้องกับทองคำที่กระทำนอกศูนย์ซื้อขายสัญญาซื้อขายล่วงหน้าให้เป็นไปตามหลักเกณฑ์ที่เจ้าพนักงานกำหนดให้ซื้อขายทองคำในต่างประเทศได้ เว้นแต่การซื้อหรือขายทองคำล่วงหน้าทุกประเภทรวมถึงการซื้อหรือขายสัญญาซื้อขายล่วงหน้าที่มีทองคำเป็นสินค้าหรือมีตัวแปรที่เกี่ยวข้องกับทองคำต้องได้รับอนุญาตจากเจ้าพนักงานตามหลักเกณฑ์ที่เจ้าพนักงานกำหนดข้อ๔ การส่งออกนอกประเทศซึ่งของตามเงื่อนไขต่อไปนี้ไม่ต้องจัดให้ได้มาซึ่งเงินตราต่างประเทศ ตามข้อ ๑๖ แห่งกฎกระทรวง(๑)ตัวอย่างสินค้า(๒)ของใช้ส่วนตัวของผู้เดินทางไปต่างประเทศ(๓)ภาชนะหรือสิ่งอื่นใดสำหรับใช้บรรจุของทุกชนิดที่ว่างเปล่าส่งออกไปเพื่อบรรจุสิ่งของนำกลับเข้ามาหรือที่ได้ใช้บรรจุของเข้ามาแล้วส่งกลับคืนออกไปหรือที่ได้ใช้บรรจุของส่งออกแล้วจะนำกลับเข้ามาภายหลัง รวมตลอดทั้งแกนเปล่าด้วย(๔)ฟิล์มที่ถ่ายบันทึกภาพแล้ว เพื่อทำการล้างแล้วจะนำกลับเข้ามาในภายหลังหรือฟิล์มภาพยนตร์ตลอดจนภาพโฆษณาที่นำเข้ามาฉายตามโรงมหรสพหรือสถานีโทรทัศน์ชั่วระยะเวลาหนึ่งแล้วส่งกลับคืนออกไป(๕)ชิ้นส่วนอะไหล่และอุปกรณ์เครื่องบินที่ไม่มีการซื้อเงินตราต่างประเทศส่งออกไปชำระซึ่งสำนักงานสาขาของบริษัทการบินต่างประเทศจัดส่งออกไปยังสำนักงานใหญ่(๖)ของที่นำเข้ามาโดยไม่มีการชำระเงิน แล้วส่งกลับออกไปภายในระยะเวลาที่ได้ทำสัญญาไว้กับกรมศุลกากร(๗)ของที่ส่งกลับคืนออกไปในกรณีที่ของนั้นถูกส่งออกไปจำหน่ายยังต่างประเทศแล้วนำกลับเข้ามาเพื่อซ่อมแซมโดยไม่มีค่าตอบแทนการซ่อมแซม(๘)เครื่องอุปโภคบริโภคที่ส่วนราชการ องค์การของรัฐ องค์การของรัฐบาล หรือรัฐวิสาหกิจส่งหรือนำออกไปใช้ในราชการหรือกิจการระหว่างปฏิบัติราชการหรือปฏิบัติงานนอกประเทศแล้วแต่กรณี(๙)ของที่ส่วนราชการ องค์การของรัฐ องค์การของรัฐบาล หรือรัฐวิสาหกิจส่งหรือนำออกไปแสดงหรือซ่อมแซมและจะนำกลับเข้ามาภายหลัง(๑๐)ของที่ส่วนราชการ องค์การของรัฐ องค์การของรัฐบาล รัฐวิสาหกิจหรือสภากาชาดไทยบริจาคเพื่อการกุศลแก่ผู้รับในต่างประเทศ(๑๑)ของที่พนักงานเจ้าหน้าที่ศุลกากรพอใจว่านำเข้ามาเป็นการชั่วคราวเพื่อแสดงในงานสาธารณะที่เปิดให้ประชาชนดูได้ทั่วไปหรือนำเข้ามาเพื่อใช้ในการประชุมระหว่างประเทศ(๑๒)ของที่ใช้ในการเจาะสำรวจทรัพยากรธรณีที่บริษัทต่างประเทศซึ่งได้รับสัมปทานจากรัฐบาลไทยนำเข้ามาใช้ในประเทศ(๑๓)น้ำมันที่เติมอากาศยานบินไปต่างประเทศ(๑๔)ของที่ผู้ได้รับเอกสิทธิ์ทูต ทบวงการชำนัญพิเศษแห่งองค์การสหประชาชาติ องค์การหรือสถาบันระหว่างประเทศซึ่งประเทศไทยเป็นสมาชิกส่งออก(๑๕)ชิ้นส่วนอะไหล่และอุปกรณ์เรือขนส่งระหว่างประเทศที่พนักงานเจ้าหน้าที่ศุลกากรพอใจว่าเป็นของที่ผู้ประกอบการเดินเรือระหว่างประเทศหรือสาขาหรือตัวแทนของผู้ประกอบการดังกล่าว ส่งหรือนำออกเพื่อใช้ซ่อมแซมเรือที่ใช้ในกิจการขนส่งระหว่างประเทศของตน(๑๖)ฟิล์มภาพยนตร์ ข่าวและเหตุการณ์ต่าง ๆหรือแถบบันทึกภาพและเสียงที่ได้บันทึกแล้วซึ่งส่งออกทางอากาศยาน(๑๗)ของที่จำหน่ายในร้านค้าปลอดอากร ซึ่งผู้เดินทางไปต่างประเทศ ผู้เดินทางผ่านหรือผู้ที่เข้ามาในราชอาณาจักรชั่วระยะเวลาที่กำหนดในตั๋วเดินทางไปกลับหรือตั๋วเดินทางผ่านแล้วแต่กรณี นำติดตัวออกไป(๑๘)ของ รวมตลอดถึง เพชรพลอย เครื่องรูปพรรณทองคำและเครื่องรูปพรรณทองคำขาว ซึ่งผู้เดินทางผ่านหรือผู้ที่เข้ามาในราชอาณาจักรชั่วระยะเวลาที่กำหนดในตั๋วเดินทางไปกลับหรือตั๋วเดินทางผ่านแล้วแต่กรณี นำติดตัวออกไป(๑๙)[๔] ของนอกจากที่กำหนดใน(๑) ถึง (๑๘) ซึ่งส่งออกแต่ละครั้งมีมูลค่าต่ำกว่าหนึ่งล้านดอลลาร์สหรัฐอเมริกา หรือเทียบเท่าตามอัตราตลาดข้อ ๔/๑[๕] ของส่งออกนอกจากที่กำหนดในข้อ๔ (๑) ถึง (๑๘) ตามเงื่อนไขต่อไปนี้ที่มีมูลค่าการส่งออกแต่ละครั้งตั้งแต่หนึ่งล้านดอลลาร์สหรัฐอเมริกาหรือเทียบเท่าตามอัตราตลาดขึ้นไปไม่ต้องจัดให้ได้มาซึ่งเงินตราต่างประเทศตามข้อ๑๖ แห่งกฎกระทรวง โดยผู้ส่งออกและนิติบุคคลรับอนุญาตต้องปฏิบัติตามหลักเกณฑ์วิธีการ และเงื่อนไขตามที่เจ้าพนักงานกำหนดเพื่อการได้รับยกเว้นนั้นด้วย(๑) ของส่งออกนอกประเทศเพื่อซ่อมแซม ทดสอบ แสดงเผยแพร่ ชดเชยของที่ชำรุดสูญหายหรือแลกเปลี่ยนกับของที่นำเข้ามาในประเทศ(๒) ของที่เป็นการรับจ้างผลิตในส่วนที่เป็นค่าวัตถุดิบที่ผู้ว่าจ้างส่งเข้ามาให้(๓) ของส่งออกที่มีการรับชำระค่าของส่งออกนั้นเป็นเงินบาทจากบัญชีเงินบาทของบุคคลที่มีถิ่นที่อยู่นอกประเทศ(๔) ของส่งออกไปยังสาธารณรัฐสังคมนิยมเวียดนามหรือประเทศที่มีพรมแดนติดต่อกับประเทศไทยที่มีการรับชำระค่าของที่ส่งออกไปนั้นเป็นเงินบาท(๕) ของส่งออกที่ได้มีการนำเงินตราต่างประเทศหรือเงินบาทที่ได้รับเป็นค่าของที่ส่งออกไปนั้นไปชำระให้แก่บุคคลที่มีถิ่นที่อยู่นอกประเทศเพื่อวัตถุประสงค์ตามข้อ๑๑ แห่งประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่๓๑ มีนาคม พ.ศ. ๒๕๔๗ และที่แก้ไขเพิ่มเติมโดยให้รวมถึงการชำระเงินแทนกิจการในเครือตามเงื่อนไขที่เจ้าพนักงานกำหนดด้วย ทั้งนี้ เจ้าพนักงานอาจกำหนดให้จัดให้ได้มาซึ่งเงินตราต่างประเทศเฉพาะรายการใดรายการหนึ่งก็ได้(๖)ของส่งออกที่ได้มีการนำเงินตราต่างประเทศหรือเงินบาทที่ได้รับเป็นค่าของที่ส่งออกไปนั้นไปหักกลบกับคู่ค้าที่เป็นบุคคลที่มีถิ่นที่อยู่นอกประเทศรายเดียวหรือหลายรายซึ่งในกรณีคู่ค้าหลายรายได้มีการดำเนินการผ่านศูนย์หักกลบลบหนี้หรือศูนย์หักบัญชีในต่างประเทศโดยภาระผูกพันการชำระเงินที่จะนำมาหักกลบได้จะต้องเป็นไปเพื่อวัตถุประสงค์ตามข้อ ๑๑แห่งประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่๓๑ มีนาคม พ.ศ. ๒๕๔๗ และที่แก้ไขเพิ่มเติมและให้รวมถึงภาระผูกพันของกิจการในเครือตามเงื่อนไขที่เจ้าพนักงานกำหนดด้วยทั้งนี้ เจ้าพนักงานอาจกำหนดไม่ให้นำรายการใดรายการหนึ่งมาหักกลบก็ได้ข้อ๔/๒[๖] กรณีดังต่อไปนี้ เมื่อจัดให้ได้มาซึ่งเงินตราต่างประเทศตามข้อ๑๖ แห่งกฎกระทรวงแล้วให้ได้รับยกเว้นไม่ต้องขายหรือฝากเงินตราต่างประเทศนั้นกับนิติบุคคลรับอนุญาตได้โดยผู้ส่งออกและนิติบุคคลรับอนุญาตต้องปฏิบัติตามหลักเกณฑ์วิธีการ และเงื่อนไขตามที่เจ้าพนักงานกำหนดเพื่อการได้รับยกเว้นนั้นด้วย(๑)กรณีที่มีการโอนเงินตราต่างประเทศนั้นไปชำระให้แก่บุคคลที่มีถิ่นที่อยู่นอกประเทศเพื่อวัตถุประสงค์ตามข้อ๑๑ แห่งประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่๓๑ มีนาคม พ.ศ. ๒๕๔๗ และที่แก้ไขเพิ่มเติม(๒)กรณีที่มีการโอนเงินตราต่างประเทศนั้นไปชำระยอดสุทธิที่เกิดจากการหักกลบกับคู่ค้าที่เป็นบุคคลที่มีถิ่นที่อยู่นอกประเทศหลายรายผ่านศูนย์หักกลบลบหนี้หรือศูนย์หักบัญชีในต่างประเทศโดยภาระผูกพันการชำระเงินที่จะนำมาหักกลบได้จะต้องเป็นไปเพื่อวัตถุประสงค์ตามข้อ๑๑ แห่งประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาตลงวันที่ ๓๑ มีนาคม พ.ศ. ๒๕๔๗ และที่แก้ไขเพิ่มเติม ทั้งนี้ เจ้าพนักงานอาจกำหนดไม่ให้นำรายการใดรายการหนึ่งรวมเป็นยอดสุทธิของการหักกลบที่จะโอนไปชำระก็ได้(๓)กรณีที่มีการโอนเงินตราต่างประเทศนั้นไปชำระให้แก่นิติบุคคลรับอนุญาตเพื่อชำระหนี้เงินตราต่างประเทศและค่าธรรมเนียมที่เกี่ยวข้องหรือเพื่อชำระเงินที่เกี่ยวกับการทำธุรกรรมอนุพันธ์ที่อ้างอิงตัวแปรต่างประเทศ หรือชำระส่วนต่างที่เกี่ยวกับการทำธุรกรรมซื้อขาย หรือแลกเปลี่ยนเงินตราต่างประเทศเฉพาะกรณีที่มีการกำหนดให้ชำระเป็นเงินตราต่างประเทศได้ทั้งนี้การยกเว้นตามวรรคหนึ่ง ให้รวมถึงกรณีการโอนเงินไปชำระแทนกิจการในเครือเพื่อวัตถุประสงค์ข้างต้นตามเงื่อนไขที่เจ้าพนักงานกำหนดและให้สามารถแลกเปลี่ยนเงินตราต่างประเทศที่จัดให้ได้มานั้นกับนิติบุคคลรับอนุญาตก่อนจะโอนไปชำระเพื่อวัตถุประสงค์ข้างต้นได้ด้วยข้อ๕ ให้ผู้นำของเข้าหรือผู้ส่งของออกแล้วแต่กรณี แจ้งรายการของที่นำเข้าหรือส่งออกราคาของ วิธีชำระเงินค่าของเงินตราต่างประเทศหรือเงินตราที่ใช้หรือจะใช้ชำระค่าของนั้นและเรื่องเกี่ยวข้องอื่นใดต่อเจ้าพนักงานโดยผ่านทางพนักงานเจ้าหน้าที่ศุลกากรในขณะยื่นใบขนสินค้าต่อศุลกากรการแจ้งรายการตามวรรคหนึ่งผู้นำของเข้าหรือผู้ส่งของออกต้องแจ้งตามแบบที่เจ้าพนักงานกำหนด ทั้งนี้ เจ้าพนักงานอาจยกเว้นให้ไม่ต้องแจ้งรายการใดรายการหนึ่งหรือให้ไม่ต้องแจ้งรายการเฉพาะของซึ่งมีมูลค่าไม่เกินที่กำหนดก็ได้ข้อ๖ให้ผู้ซื้อหรือผู้ขายปัจจัยชำระเงินต่างประเทศกับธนาคารรับอนุญาตหรือบริษัทรับอนุญาตแจ้งรายการเกี่ยวกับปัจจัยชำระเงินต่างประเทศ รายละเอียดเกี่ยวกับการได้มาหรือการใช้ปัจจัยชำระเงินต่างประเทศวัตถุประสงค์ในการซื้อปัจจัยชำระเงินต่างประเทศและเรื่องที่เกี่ยวข้องอื่นใดต่อเจ้าพนักงานโดยผ่านทางธนาคารรับอนุญาตหรือบริษัทรับอนุญาตในขณะซื้อหรือขายปัจจัยชำระเงินต่างประเทศการแจ้งรายการตามวรรคหนึ่งผู้ซื้อหรือผู้ขายปัจจัยชำระเงินต่างประเทศต้องแจ้งตามแบบที่เจ้าพนักงานกำหนด ทั้งนี้เจ้าพนักงานอาจยกเว้นให้ไม่ต้องแจ้งรายการใดรายการหนึ่งหรือให้ไม่ต้องแจ้งรายการเฉพาะการซื้อหรือการขายปัจจัยชำระเงินต่างประเทศซึ่งมีมูลค่าไม่เกินที่กำหนดก็ได้ข้อ ๗ให้ผู้ฝากเงินตราต่างประเทศไว้กับธนาคารรับอนุญาตตามข้อ ๑๖ หรือข้อ ๒๐แห่งกฎกระทรวงแจ้งรายการเกี่ยวกับเงินตราต่างประเทศที่ฝากหรือถอนจากบัญชีรายละเอียดเกี่ยวกับการได้มาหรือถอนเงินตราต่างประเทศ วัตถุประสงค์ในการฝากหรือถอนและเรื่องที่เกี่ยวข้องอื่นใดต่อเจ้าพนักงานโดยผ่านทางธนาคารรับอนุญาตในขณะที่ฝากหรือถอนเงินตราต่างประเทศการแจ้งรายการตามวรรคหนึ่งผู้ฝากต้องแจ้งตามแบบที่เจ้าพนักงานกำหนดทั้งนี้เจ้าพนักงานอาจยกเว้นให้ไม่ต้องแจ้งรายการใดรายการหนึ่งหรือให้ไม่ต้องแจ้งรายการเฉพาะการฝากหรือการถอนเงินตราต่างประเทศซึ่งมีมูลค่าไม่เกินที่กำหนดก็ได้ข้อ๘ ประกาศฉบับนี้ให้ใช้บังคับตั้งแต่วันที่๑ เมษายน พ.ศ. ๒๕๔๗ เป็นต้นไปประกาศณ วันที่ ๓๑ มีนาคม พ.ศ. ๒๕๔๗สมคิด จาตุศรีพิทักษ์รัฐมนตรีว่าการกระทรวงการคลัง ประกาศกระทรวงการคลังเรื่อง การควบคุมการแลกเปลี่ยนเงิน (ฉบับที่ ๓)[๗]ข้อ ๒ ประกาศฉบับนี้ให้ใช้บังคับตั้งแต่วันที่ ๑มกราคม พ.ศ. ๒๕๕๒ เป็นต้นไปประกาศกระทรวงการคลังเรื่อง การควบคุมการแลกเปลี่ยนเงิน (ฉบับที่ ๔)[๘]ข้อ๒ประกาศฉบับนี้ให้ใช้บังคับตั้งแต่วันที่ ๒๑ กันยายน พ.ศ. ๒๕๕๓ เป็นต้นไปประกาศกระทรวงการคลังเรื่อง การควบคุมการแลกเปลี่ยนเงิน (ฉบับที่ ๕)[๙]ข้อ ๒ประกาศฉบับนี้ให้ใช้บังคับตั้งแต่วันที่ ๑๔ พฤศจิกายน พ.ศ. ๒๕๕๖ เป็นต้นไปประกาศกระทรวงการคลังเรื่อง การควบคุมการแลกเปลี่ยนเงิน (ฉบับที่ ๗)[๑๐]ข้อ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศกระทรวงการคลังเรื่อง การควบคุมการแลกเปลี่ยนเงิน (ฉบับที่ ๘)[๑๑]ข้อ ๔ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศกระทรวงการคลังเรื่อง การควบคุมการแลกเปลี่ยนเงิน (ฉบับที่ ๙)[๑๒]ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศกระทรวงการคลังเรื่อง การควบคุมการแลกเปลี่ยนเงิน (ฉบับที่ ๑๐)[๑๓]ข้อ๒ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปณตภร/ผู้จัดทำ๑๔มกราคม ๒๕๕๗พิมพ์มาดา/เพิ่มเติม๒๗กุมภาพันธ์ ๒๕๖๐ปริญสินีย์/ตรวจ๔เมษายน ๒๕๖๐วิวรรธน์/เพิ่มเติม๒๘ ธันวาคม๒๕๖๓ปริญสินีย์/ตรวจ๕ กุมภาพันธ์๒๕๖๔[๑] ราชกิจจานุเบกษาเล่ม ๑๒๑/ตอนพิเศษ ๓๗ ง/หน้า ๗/๓๑ มีนาคม ๒๕๔๗[๒] ข้อ ๒ แก้ไขเพิ่มเติมโดยประกาศกระทรวงการคลัง เรื่อง การควบคุมการแลกเปลี่ยนเงิน(ฉบับที่ ๑๐)[๓] ข้อ ๓ แก้ไขเพิ่มเติมโดยประกาศกระทรวงการคลัง เรื่อง การควบคุมการแลกเปลี่ยนเงิน(ฉบับที่ ๓)[๔] ข้อ ๔ (๑๙)แก้ไขเพิ่มเติมโดยประกาศกระทรวงการคลัง เรื่อง การควบคุมการแลกเปลี่ยนเงิน(ฉบับที่๙)[๕] ข้อ๔/๑ แก้ไขเพิ่มเติมโดยประกาศกระทรวงการคลัง เรื่อง การควบคุมการแลกเปลี่ยนเงิน (ฉบับที่๙)[๖] ข้อ๔/๒ เพิ่มโดยประกาศกระทรวงการคลัง เรื่อง การควบคุมการแลกเปลี่ยนเงิน (ฉบับที่ ๘)[๗] ราชกิจจานุเบกษาเล่ม ๑๒๕/ตอนพิเศษ ๑๙๒ ง/หน้า ๖๑/๒๔ ธันวาคม ๒๕๕๑[๘] ราชกิจจานุเบกษาเล่ม ๑๒๗/ตอนพิเศษ ๑๑๖ ง/หน้า ๑๔/๔ ตุลาคม ๒๕๕๓[๙] ราชกิจจานุเบกษาเล่ม ๑๓๐/ตอนพิเศษ ๑๕๔ ง/หน้า ๒/๑๑ พฤศจิกายน ๒๕๕๖[๑๐]ราชกิจจานุเบกษาเล่ม ๑๓๔/ตอนพิเศษ ๕๖ ง/หน้า ๔/๒๓ กุมภาพันธ์ ๒๕๖๐[๑๑] ราชกิจจานุเบกษาเล่ม ๑๓๖/ตอนพิเศษ ๒๗๒ ง/หน้า ๒๑/๖ พฤศจิกายน ๒๕๖๒[๑๒] ราชกิจจานุเบกษาเล่ม ๑๓๗/ตอนพิเศษ ๔๗ ง/หน้า ๔/๒๘ กุมภาพันธ์ ๒๕๖๓[๑๓] ราชกิจจานุเบกษาเล่ม ๑๓๗/ตอนพิเศษ ๒๗๓ ง/หน้า ๑/๒๐ พฤศจิกายน ๒๕๖๓